**KÚPNA ZMLUVA**

uzavretá podľa zákona č. 513/1991 Zb. v znení neskorších predpisov OZ a   zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov

 **I.**

**Zmluvné strany**

Kupujúci: **Domov sociálnych služieb Plavecké Podhradie 19**

Sídlo: 906 36  Plavecké Podhradie

Zastúpený: Ing. Jozef Sádovský, riaditeľ

IČO: 30798281

DIČ: 2022105954

Bankové spojenie: Štátna pokladnica

Číslo účtu: IBAN SK14 8180 0000 0070 0047 1787

(ďalej len kupujúci) a

Predávajúci: **MS – ovocie zelenina, s.r.o.**

Sídlo:                         Arm. gen. L. Svobodu 2607/14, 906 01 Malacky

Zastúpený:                 Michal Smeja, konateľ

IČO:                           47894962

DIČ: 202413397

Bankové spojenie: Prima banka Slovensko a.s.

Číslo účtu: IBAN SK03 5600 0000 0032 9622 6001

(ďalej len „predávajúci“)

 uzatvárajú túto kúpnu zmluvu.

Kupujúci vybral predávajúceho na realizáciu predmetu tejto zmluvy podľa zákona č. 25/2006 Z. z. o verejnom obstarávaní vyhodnotením cenových ponúk dňa 6.12.2018. Cenová ponuka dodaná predávajúcim, ktorou sa predávajúci uchádzal o zákazku, je preto pre neho v rozsahu tejto zmluvy záväzná. Zmluva sa uzatvára podľa zákona č. 513/1991 Zb. OZ, a preto všade tam, kde nie nie sú vzťahy zmluvných strán upravené touto zmluvou osobitne, platia ustanovenia tohto zákona.

**II.**

**Predmet zmluvy**

Predmetom tejto zmluvy je úprava práv a povinností zmluvných strán súvisiacich s realizáciou predmetu obstarania **predaj čerstvé ovocie a zelenina,** najmä objednávanie, dodávka, spôsob úhrady kúpnej ceny a záruka na tovar. Tovar , ktorý je predmetom ponuky predávajúceho zodpovedá ustanoveniam Potravinového kódexu. Všetok tovar má certifikát v zmysle platných predpisov.

**III.**

**Dodacie podmienky**

1. Predávajúci sa zaväzuje dodávať tovary predmetu zákazky podľa čl. II. tejto zmluvy vždy v primeranej kvalite v čase, množstve a štruktúre podľa písomnej, elektronickej alebo telefonickej objednávky. Objednávka môže obsahovať aj iný tovar z ponukového listu predávajúceho, ako tovar, ktorý bol predmetom cenovej ponuky.

2. Kupujúci sa zaväzuje takýto tovar, pokiaľ nevykazuje vady, prevziať a uhradiť.

3. Miestom dodania tovaru je budova č. 6 Domova sociálnych služieb Plavecké Podhradie č. 19 v čase od 08.00 do 11.30, prípadne v čase inom podľa dohody s kupujúcim.

 4. Kupujúci sa zaväzuje pri preberaní tovaru s predávajúcim náležite spolupôsobiť.

5. Spolu s  dodaním budú kupujúcemu odovzdané dodacie listy s úplným súpisom tovaru. Zároveň je možné doručiť aj Daňový doklad (faktúra).

6. Zámenu druhov tovaru je možné realizovať len po odsúhlasení kupujúcim.

7. Predávajúci je oprávnený pozastaviť dodávky, ak existuje neuhradená faktúra po lehote splatnosti.

**IV.**

**Kúpna cena**

1. Kúpna cena je stanovená záväznou cenovou ponukou predávajúceho. Táto cena musí byť dodržaná v ročnom objeme. Cenové výkyvy vzhľadom na sezónnosť sa rešpektujú a sú vyjadrené v aktuálnom cenníku predávajúceho.

2. Dohodnutá kúpna cena je stanovená Eurách. Kúpna cena je splatná na základe faktúr predávajúceho. Faktúry musia obsahovať všetky náležitosti daňového dokladu a špecifikáciu ceny. Súčasťou faktúr musia byť dodacie listy, pokiaľ neboli dodané s tovarom a potvrdenie prevzatia tovaru. Neúplnosť je dôvodom na vrátenie s odkladným účinkom splatnosti. Predávajúci je oprávnený fakturovať vždy na konci týždňa, v ktorom prebehla aspoň jedna dodávka. Môže však fakturovať aj s inou periodicitou, napr. 14 dní.

1. Lehota splatnosti faktúry je 14 dní odo dňa jej doručenia. Za deň úhrady sa považuje deň odoslania príslušnej finančnej sumy z účtu kupujúceho na účet predávajúceho, pokiaľ v tento deň je na účte kupujúceho dostatočné finančné krytie a príkaz na úhradu neobsahuje formálne vady. Financovanie sa uskutoční bez preddavkov.
2. V cene tovaru je zahrnutá doprava vrátene vyloženie tovaru na adrese miesta dodania.
3. Predávajúci môže požiadať o úpravu záväzných cien len pri zmene sortimentu alebo o infláciu po zverejnení výšky ročnej miery inflácie ŠÚ SR formou návrhu dodatku ku tejto zmluve. Takto však môže urobiť najskôr v roku 2017. Nepodpísanie dodatku o  zmene ceny zo strany kupujúceho do 30 dní od jej predloženia je výpovedným dôvodom.

**V.**

**Možnosť odmietnuť prebratie tovaru**

Kupujúci si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak. Kupujúci vždy odmietne prevzatie pre zjavné vady.

**VI.**

###  Zmluvné pokuty

Pre prípad nedodržania podmienok tejto zmluvy dohodli zmluvné strany nasledovné zmluvné pokuty a sankcie:

* Za omeškanie predávajúceho s dodaním predmetu kúpy pokuta vo výške 0,05 % z hodnoty predmetu kúpy za každý deň z omeškania. Zaplatením zmluvnej pokuty nezaniká nárok kupujúceho na prípadnú náhradu škody
* V prípade omeškania so zaplatením faktúry, je predávajúci kupujúcemu fakturovať úrok z omeškania vo výške 0,05 % z dlžnej čiastky za každý deň omeškania. Za deň úhrady sa považuje dátum odpisu príslušnej čiastky z účtu kupujúceho.

**VII.**

**Prechod vlastníctva a nebezpečenstvo škody za veci**

Kupujúci nadobudne vlastnícke právo k predmetu kúpy prevzatím tovaru.

**VIII.**

### Zodpovednosť za vady a záruka

Na predmet zmluvy sa vzťahuje záruka podľa potravinárskeho kódexu, alebo podľa dátumu vyznačenom na obale tovaru.Reklamácie sa realizujú do 3 dní nasledujúcich dodaniu tovaru, najlepšie v čase odovzdania.

**IX**.

**Doba trvania a ukončenie zmluvy**

1. Zmluva sa uzatvára od 6.12.2018 na dobu určitú do 6.12.2022.
2. Zmluva je ukončená aj prvým dňom mesiaca nasledujúceho po naplnení objemu prostriedkov daný zákonom č. 25/2006 limitujúci uzatvorenie zmluvy s uchádzačom vybraným vyhodnotením cenovej ponuky (40 000€ bez DPH). Na túto skutočnosť upozorní kupujúci predávajúceho do najmenej 10 dní vopred.
3. Zmluvné strany sa dohodli, že zmluva môže byť ukončená:
4. obojstranne potvrdenou písomnou dohodu strán ku dňu uvedenému v dohode,
5. odstúpením od zmluvy dňom nasledujúcim po dni doručenia písomného oznámenia o odstúpení od zmluvy pre jej podstatné porušenie a to:

 Na strane kupujúceho

* omeškania kupujúceho s uhradením ktorejkoľvek splatnej faktúry o viac ako 30 dní
* opakované bezdôvodné neprevzatie objednaného tovaru

 Na strane predávajúceho

* opakované nedodržanie kvality poskytnutého tovaru
* omeškanie s dodaním tovaru dlhšie ako 24 hodín od dohodnutej lehoty plnenia okrem vis maior
* opakované omeškanie s vybavením reklamácie v dohodnutej lehote.

Odstúpením od zmluvy zanikajú všetky práva a povinnosti zmluvných strán z tejto zmluvy, okrem nárokov na náhradu škody, povinnosti zaplatiť kúpnu cenu už prevzatého tovaru a nárokov na zmluvné pokuty.

**X.**

### Spoločné a záverečné ustanovenia

1. Zmluvu je možné meniť alebo dopĺňať len formou písomných dodatkov, odsúhlasených oboma zmluvnými stranami.
2. Zmluva je vyhotovená v štyroch rovnopisoch, pričom platí, že všetky štyri majú platnosť originálu.
3. Každá zo zmluvných strán si ponechá dve vyhotovenia zmluvy.
4. Predávajúci berie na vedomie uzatvorenie tejto zmluvy s DSS Plavecké Podhradie ako orgánom verejnej správy, ktorý v zmysle základných princípov zákona č. 211/2000 Z.z. o slobodnom prístupe k informáciám v znení neskorších predpisov a prevažujúci verejný záujem nad obchodnými a ekonomickými záujmami osôb na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom DSS a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje), na internetovej stránke DSS, za účelom transparentnosti samosprávy pre občanov a kontroly verejných financií občanmi.

Tento súhlas udeľuje bez akýchkoľvek výhrad a bez časového obmedzenia.

1. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po zverejnení kupujúcim na internetovej stránke.
2. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.

Neoddeliteľnou súčasťou tejto zmluvy je Príloha č. 1 – Záväzná ponuka predložená uchádzačom vo verejnom obstarávaní.

V Plaveckom Podhradí dňa 6.12.2018

 kupujúci predávajúci

**Zákl. fin. kontrola:**

 Operácia je v súlade s §6 ods.4 Zák. 357/2015 Z.z. Je možné pokračovať a dokončiť Anetta Gregušová 6.12.2018

 Je možné vykonať Ing. Jozef Sádovský 6.12.2018